A tádigi á mān mɔ́ngɔ́ a kələ kwí á nyīá modo, ńdɔ̄ bə́ ngábwé ngám, ndâ bod anə́ ndâ bod, ású ḿbɛ́ ósə. 14Ású ńtōlē dzób, ngám é bǐ Shɛlɛmyahu. Ású Zekaryahu mɔ́n wōē yǎ á ngābə́ ḿfəfə́g ńlə́b ńdɔ̄ ngám é ngāvə́ nyē ḿfág yǎ âkoé. 15Oved Edom a bǐ éfǎs yā á ńkiɛ́, bɔ́n bóé, mə̄kág. 16Shupim bân Hosa bə́ wôge ai éfǎs yā ńyīmbī dzób ai m̀bɛ́ Shalɛketh yā ó vâ á zēn á yōb ḿfág yǎ âkoé. Məsú bísíé mə́ ngábə́ nâ: 17bəlevíta bə́saman amǒs ósə éfǎs yā ńtōlē dzób, bə́nyi amǒs ósə a éfǎs yā âkoé, bə́nyi amǒs ósə éfǎs yā á ǹkiɛ́, bə́bə̄bɛ̄ bə́bə̄bɛ̄ á mə̄kág; 18ású Parbar[25] á mə̄yīmbī mə́ dzób, bə́nyi á zēn á yōb, bə́bɛ̄ ású Parbar. 19Miǹsámbá bəbaala míḿbɛ́ á mīlí á bɔ́n bə́ Koréit ai á bɔ́n bə́ Merari. 20Bə́levíta bəvɔ́g, bəbə́nyāŋ bábán, ḿbɔ̄ bə́ nɔ́niŋi məndá mə́ ákúmá yā Ndá Ǹtondôbə, bə́ bəbəgə̌ fə məndá mə́ ákúmá yā mīḿfūfúb bífái. 21Bɔ́n bə́ Laédân, mɔ́n Gershônit ábə Laédân, bədzóē mə́ndá mə́ bod mə́ Laédân mǎn Gershônit, bə́ ngábə́ Yehiélit. 22Yehiélit, Zétam ai mǎnyāŋ Yoel bə́ bəbəgə məndá mə́ ákúmá yā Ndá Ǹtondôbə.